Public procurement notice: Contract Award Notice
Published: 2025-05-20
Buyer: Vakka-Suomen Laskenta Oy
Country: FI
Region: FI1C1
Contract type: Services
Procedure: Open procedure
CPV classification: 72000000 | 72250000: System and support services | 72260000: Software-related services | 72416000: Application service providers
Estimated value: 1200000 EUR
Award criteria: price, quality

Technical requirements: Uudenkaupungin kaupunki ja Taivassalon kunta omistavat yhdessä 11.3.2025 perustetun talous- ja henkilöstöhallinnon palveluyhtiön Vakka-Suomen Laskenta Oy:n. Myös Laitilan kaupunki on päättänyt merkitä yhtiön osakkeita seuraavassa osakeannissa. Yhtiön tavoitteena on tuottaa joustavat ja kustannustehokkaat palvelut yhtiön omistajakunnille loppuasiakkaan tahtotilasta riippuen joko kokonaispalveluna tai järjestelmäpalveluna tai niiden yhdistelmänä. Yhtiö aloittaa palvelutuotantonsa 1.1.2026.

Hankinnan tavoitteena on hankkia Vakka-Suomen Laskenta Oy:lle sen palvelutuotannossa tarvitsemat talous- ja henkilöstöhallinnon järjestelmät. Hankinnalla ei haeta pelkkää järjestelmäkokonaisuutta vaan myös kumppania parhaiden käytäntöjen ja prosessien sekä järjestelmien jatkuvaan kehittämiseen yhdessä tilaajan kanssa.  Hankinnassa haetaan yhtä kokonaisvastuullista toimittajaa, joka tarjoaa kaikki hankinnan kohteena olevat järjestelmät, näiden toimitukset sekä jatkuvat palvelut ns. yhden luukun periaatteella. Kaikkien järjestelmien tulee olla elinkaaressaan aktiivisen kehityksen vaiheessa ja niille taataan ylläpito vähintään kahdeksan (8) vuotta Tarjouspyynnön julkaisusta. Hankinnalla haetaan SaaS -pohjaisia toteutuksia. Hankinta kattaa ratkaisun toteutuksen ja käyttöönoton, jatkuvan ohjelmistopalvelun ja sen vaatimat käyttöoikeudet, ratkaisun jatkuvan tuen ja ylläpidon, järjestelmän jatkokehityksen, versiopäivitykset, uusien versioiden käyttöönoton sekä muut ratkaisun käyttöön ja kehittämiseen liittyvät ylläpito-, tuki-, koulutus- ja konsultointipalvelut.
Kaikkien toiminnallisuuksien yhteenlaskettu hinta Hintalomakkeella kuvatulla tavalla. Pienimmän kokonaishinnan tarjonnut saa 66 pistettä. Muut tarjoajat saavat pisteitä prosentuaalisessa suhteessa tähän.
Toiminnallisuuksien vaatimuksen mukaisuus pakollisten vaatimusten ylittävältä osalta (Laatuvaatimukset). Maksimipisteet ovat 10 pistettä. 
Palkanlaskentajärjestelmän käyttötapausdemon pisteytys. Mikäli toimittajan yksittäinen käyttötapaus saa arviointiryhmältä 0 pistettä, tarjous hylätään. Maksimipisteet 24 pistettä. 

Laatuvaatimuksista saadut pisteet lasketaan yhteen ja eniten pisteitä saanut toimittaja saa 34 vertailupistettä. Muiden tarjoajien pisteet lasketaan suhteessa tähän.
Oikaisuohje- ja valitusosoitus:
Julkista hankintaa koskevaan päätökseen tai muuhun hankintamenettelyssä tehtyyn ratkaisuun voidaan julkisista hankinnoista ja käyttöoikeussopimuksista annetun lain (1397/2016, hankintalaki) mukaan hakea muutosta vaatimalla hankintayksiköltä oikaisua (hankintaoikaisu).  Asia voidaan myös saattaa valituksella markkinaoikeuden käsiteltäväksi, mikäli hankinnan arvo ylittää hankintalain 25 §:n mukaisen kynnysarvon.

I Oikaisuohje: 
Hankintayksikön päätökseen tai muuhun hankintamenettelyssä tehtyyn ratkaisuun tyytymätön voi tehdä hankintalain 132 - 135 §:n mukaan hankintayksikölle kirjallisen hankintaoikaisun.  Hankintaoikaisun voi tehdä tarjouskilpailuun osallistunut tarjoaja tai osallistumishakemuksen tehnyt ehdokas eli se, johon päätös on kohdistettu tai jonka oikeuteen, velvollisuuteen tai etuun päätös välittömästi vaikuttaa (asianosainen). Hankintaoikaisun tekoaikaAsianosaisen on tehtävä hankintaoikaisu 14 päivän kuluessa siitä, kun asianosainen on saanut tiedon hankintayksikön päätöksestä valitusosoituksineen tai muusta hankintamenettelyssä tehdystä ratkaisusta. Vaatimus on esitettävä määräajan viimeisenä päivänä ennen virka-ajan päättymistä. Tiedoksisaantipäivää ei lueta oikaisuvaatimusaikaan. Hankintaoikaisun sisältöHankintaoikaisusta on käytävä ilmi vaatimukset perusteluineen. Vaatimuksesta on käytävä ilmi oikaisua vaativan nimi sekä tarvittavat yhteystiedot asian hoitamiseksi. Hankintaoikaisuun on liitettävä asiakirjat, joihin vaatimuksen tekijä vetoaa, jolleivät ne jo ole hankintayksikön hallussa. Toimitusosoite: Hankintaoikaisu toimitetaan Vakka-Suomen Laskenta Oy, Mörnenkatu 2, PL 20, 23501 Uusikaupunki. Sähköposti: katja.aalto@uusikaupunki.fi

II Valitusosoitus markkinaoikeuteen: 
Tarjoaja, osallistumishakemuksen tehnyt ehdokas tai muu taho, jota asia koskee, voi saattaa asian markkinaoikeuden käsiteltäväksi tekemällä valituksen. Valituksella markkinaoikeuden käsiteltäväksi voidaan saattaa hankintayksikön päätös tai hankintayksikön muu hankintamenettelyssä tehty ratkaisu, jolla on vaikutusta ehdokkaan tai tarjoajan asemaan. Markkinaoikeuden käsiteltäväksi valituksella ei voida saattaa hankintayksikön sellaista päätöstä tai muuta ratkaisua, joka koskee:yksinomaan hankintamenettelyn valmistelua; sitä, että hankintasopimusta ei jaeta osiin 75 §:n nojalla; tai sitä, että 93 §:ssä tarkoitetun kokonaistaloudellisen edullisuuden perusteena käytetään yksinomaan halvinta hintaa tai kustannuksia. 
Muutoksenhakuaika: Valitus on tehtävä kirjallisesti 14 päivän kuluessa siitä, kun asianosainen on saanut tiedon hankintaa koskevasta päätöksestä valitusosoituksineen. Tiedoksisaantipäivää ei lasketa mukaan valitusaikaan.Valituksen tulee olla perillä valitusajan viimeisenä päivänä ennen markkinaoikeuden virka-ajan päättymistä. 
Valituksen toimittaminen: Valitus on toimitettava markkinaoikeudelle.  Valituksen voi toimittaa markkinaoikeuden kansliaan henkilökohtaisesti, asiamiestä käyttäen, lähetin välityksellä, postitse, telekopiona tai sähköpostin avulla kuten laissa sähköisestä asioinnista viranomaistoiminnassa (13/2003) säädetään.  Jos vireillepanon viimeinen päivä on pyhäpäivä, itsenäisyyspäivä, vapunpäivä, joulu- tai juhannusaatto tai arkilauantai, voi asiakirjat toimittaa markkinaoikeudelle ensiksi seuraavana arkipäivänä.
Valituksen voi tehdä myös hallinto- ja erityistuomioistuinten asiointipalvelussa osoitteessa:https://asiointi2.oikeus.fi/hallintotuomioistuimet.